Polgármesteri határozat az újabb enyhítésekről - Balatonkenese
104/2020. (V. 14.) határozata
A 2020. március 17. napján a 2/2020. (III. 17.) határozattal elrendelt korlátozásokat 2020. május 15. 12:00 órától – az alábbiak szerint – feloldom.
Balatonkenese Város közigazgatási területén található sportparkok és a játszóterek használatát engedélyezem.
A Vak Bottyán Strand területe – a strandfürdő vízminőségének igazolásáig, a korábbi évek gyakorlatának megfelelően – közparkként működik, nyitva-tartását 8:00 órától 20:00 óráig állapítom meg.
A veszélyhelyzet kihirdetése után – a koronavírus járvány terjedése miatt – szükségessé vált a strandok bezárása, továbbá a sportparkok és játszóterek használatának megtiltása, mivel ezek rendszeres fertőtlenítése, vírusmentesítése nem oldható meg. A fentiek alapján, a 2/2020. (III. 17.) határozattal korlátozásokat rendeletem el.
Kijárási korlátozást követően, az elrendelt korlátozások fokozatos feloldására nyílt lehetőség, így a fentiek alapján, a rendelkező részben foglaltak szerint döntöttem.
Balatonkenese, 2020. május 14.